5PÅ!

5PÅ! var en spørrekonkurranse på NRKs distriktsradiostasjoner og i NRK Fjernsynet. Deltagerne var lag av femteklassinger fra skoler rundt om i Norge, med tre personer pr. lag. Programmet gikk fra 1988 (på TV fra nyåret 1989) til våren 1999. Ideen til programmet var hentet fra Sverige.«Femteklasser i spørreild». Aftenposten Morgen (19. april 1988)

Alle landets skoler ble invitert til å delta, men bare 16 skoler i hvert fylke ble trukket ut. Det ble først kåret en fylkesmester i hvert fylke etter konkurranser på radio, før disse gikk videre til den landsdekkende runden på fjernsyn. Vinnerlaget fikk en pengepremie på  kroner, som tilfalt klassen som helhet.

Programleder for fjernsynsdelen var de første årene Andreas Lunnan, før Hans-Petter Jacobsen senere overtok. Yngvil Kiran var dommer, mens Robert Øfsti var ansvarlig for å lage spørsmålene.«NRK går '5 på!' igjen». Aftenposten Aften (10. april 1995) De senere årene fikk Øfsti selskap av Marte Mørkved-Romstad og Bo Lilledal Andersen i utarbeidelsen av spørsmålene.«
Lar barna gå fem på». Aftenposten Aften (5. mars 1996)

TV-delen av 5PÅ! fikk tidvis svært gode seertall, og i første sesong på TV hadde programmet omtrent 1,5 millioner seere.«'5 på!' I SUPERKLASSEN». VG (19. april 1989)

Vinnere
Følgende skoler vant den landsdekkende konkurransen på fjernsyn (listen er ikke komplett):

1989: Vigrestad skule fra Hå kommune i Rogaland«SKOLENS HELTER HJEM I TRIUMF». VG (8. mai 1989)
1990: Bolteløkka skole fra Oslo«'5 på!'-premien til leirskole-opphold». VG (31. mai 1990)
1991: Hovinhøgda skole fra Fet kommune i Akershus«Vi vant 5PÅ». VG (18. mai 1991)
1992: Beito skule fra Øystre Slidre kommune i OpplandAftenposten morgen - Beito vant «5 på!» (25.4.1992, s.8)
1993: Haga skole fra Vestfold«5 på», Nordlys (13. april 1993)
1994: Korsvoll skole fra Oslo
1995: Nøklevann skole fra Oslo«Samhold ga seier». Aftenposten Morgen (19. juni 1995)
1996: Førland skule fra Tysvær

Se også
Klassequizen

Referanser

 Eksterne lenker 


Kategori:Radioprogrammer på NRK Radio
Kategori:TV-produksjoner på NRK
Kategori:Norske TV-quiz
Kategori:Norske barneprogrammer på TV
Kategori:Norske TV-produksjoner fra 1980-årene
Kategori:Norske TV-produksjoner fra 1990-årene
Kategori:Norske barneprogrammer på radio
Kategori:Norske spørreprogrammer på radio
Kategori:Norske radioprogrammer fra 1980-årene
Kategori:Norske radioprogrammer fra 1990-årene